डीसीए–सगरमाथाको सहकार्य
घोराही सिमेन्ट इन्डस्ट्रीको उत्पादन सगरमाथा सिमेन्टले धनगढी क्रिकेट एकेडेमीको स्तरोन्नति र ग्रासरुट क्रिकेट विकासमा सहकार्य गर्ने भएको छ ।
काठमाडौँ — घोराही सिमेन्ट इन्डस्ट्रीको उत्पादन सगरमाथा सिमेन्टले धनगढी क्रिकेट एकेडेमीको स्तरोन्नति र ग्रासरुट क्रिकेट विकासमा सहकार्य गर्ने भएको छ ।सगरमाथा र एकेडेमीबीच तीनवर्षे प्रायोजन सम्झौता भएको छ । घोराही सिमेन्ट इन्डस्ट्रीका तर्फबाट मार्केटिङ प्रमुख प्रतीक अधिकारी र एकेडेमीका अध्यक्ष सुवास शाहीबीच बुधबार सम्झौतापत्रमा हस्ताक्षर भएको छ । सम्झौता अनुसार तीनवर्षका लागि धनगढी क्रिकेट एकेडेमीलाई आवश्यक पर्ने खेल सामग्री, आयोजना गर्ने प्रतियोगिता, ग्रासरुट कार्यक्रमलगायत सम्पूर्ण कार्यलाई सगरमाथा सिमेन्टले सहयोग गर्नेछ । मार्केटिङ प्रमुख अधिकारीले धनगढी क्रिकेट एकेडेमीसँग सहकार्यलाई निरन्तरता दिँदै एकेडेमीमार्फत ग्रासरुट क्रिकेट विकासमा योगदान दिने संस्थाको लक्ष्य रहेको बताए ।एकेडेमीका अध्यक्ष शाहीले ग्रासरुट क्रिकेट विकासमा सगरमाथा सिमेन्टको प्रवेशले नेपाली क्रिकेटको प्रवर्द्धनमा ठूलो भूमिका खेल्ने आशा व्यक्त गरे ।